শ্যুটিংয়ে খুদেকে সামলাতে বেশ বেগ পেতে হয়েছিল পরিচালক নন্দিতা রায় ও শিবপ্রসাদ মুখোপাধ্যায়কে। নাম, ব্রত বন্দ্যোপাধ্যায়।
সে তো নিজের মনেই গান গেয়ে বেড়ায়, আপন মনে ঘুরে বেড়ায়। কখনও গলা ছেড়ে রবীন্দ্রসঙ্গীত গাইছে, কখনও আউড়ে যাচ্ছে ‘হামি’ ছবির সংলাপ!

এই বিষয়ে অন্যান্য খবর

সাতটা-আটটা ‘হামি’ দিলে কী হয়, দেখে নিন ভিডিও
আসছে শিবপ্রসাদ-নন্দিতার ছবি ‘হামি’, দেখে নিন টিজার 


কিন্তু এই পুঁচকেই ‘বাবা’ শিবপ্রসাদের বড্ড আদরের। ‘ভূতু ভাইজান’ বার্থডে সং-য়ে দিব্য নাচা-গানা করে বুঝিয়ে দিল, আমিই পারি!
গানটি গেয়েছেও আর এক খুদে। সারেগামাপা লিটল চ্যাম্প বিজয়ী শ্রেয়ান ভট্টাচার্য। দুই খুদেই এই গানটিকে তুলে দিল অবিশ্বাস্য উচ্চতায়।
সদ্য মুক্তিপ্রাপ্ত এই গানটি প্রথম দিনেই ট্রেন্ডিং নম্বর সিক্স! ওই একই দিনে অমিতাভ বচ্চন-ঋষি কপূর অভিনীত ছবি ‘১০২ নট আউট’-এর গানের স্থান ছিল তিন নম্বরে!
প্রথম ছবিতেই এমন ওভার বাউন্ডারি। এই ফলাফলে দারুণ খুশি ব্রতর ‘অভিভাবক’ শিবপ্রসাদ। ‘‘ছোট্ট হয়েও ওরা যে সাফল্য এনে দিল আমাদের, তা গর্বের ব্যাপার। ইন্টারনেটে এত শ্রোতা যে আমাদের এই গানটি ভালবাসলেন, তার থেকে বড় পাওনা আর কী হতে পারে!’’ বললেন শিবপ্রসাদ।
দেখুন, ‘ভূতু ভাইজান’ গানের ভিডিও: